Nigeriër vas na moord op Aus-vrou in SAJette Jacobs Die polisie het Orowo Jesse Omokoh op 28 Januarie in Nigerië in hegtenis geneem. Volgens die polisie sal Omokoh binnekort in die hof verskyn sodat hy uitgelewer kan word. Omokoh was glo ŉ verhouding met Jette Jacobs (67), ŉ weduwee en ouma van ses, nadat hulle mekaar op ŉ ontmoetingswebwerf raakgeloop het. Jacobs is op 9 Februarie 2013 dood aangetref in ŉ Johannesburgse gastehuis. Haar geld, juwele, skootrekenaar en ander persoonlike besittings was vermis. Omokoh het na die moord spoorloos verdwyn. Jacobs het glo in November 2012 van Wagin, sowat 200km suidoos van Perth, na Suid-Afrika gereis om Omokoh vir ŉ tweede keer te ontmoet. Jacobs het glo meer as $90 000 na Omokoh se bankrekening in Nigerië oorgeplaas tydens hul verhouding.